钦定古今图书集成/明伦汇编/官常典/第009卷 > 有虞氏
## 钦定古今图书集成/明伦汇编/官常典/第009卷 > 有虞氏

### 虞帝舜封弟象于有庳子均于商季釐于缗

按：《史记。五帝本纪》：“舜践帝位，封弟象为诸侯。”

按：《竹书纪年》二十九年，“帝命子义钧封于商。”

按《路史》：“帝舜践天子位，建百官，主五等，亲亲任贤。建
弟象于有庳，封黄帝之孙子十有九人为侯伯。帝妃
女罃，生义钧及季釐。季釐封缗，为桀所克。义钧封于
商，是为商均，是喜歌舞。”

〈注〉庳：《昌邑王贺传》作“鼻”，或作“廙。”

按：《通鉴前编》：“虞帝舜元载，封弟象于有庳。”

〈目〉《通志》曰：“舜既践位，封其弟象于有庳。象虽为诸侯，不得为政，天子使吏治其民，而纳其贡赋焉。”